ASEFA บวกกว่า 4% โบรกฯ มองผลการดำเนินงานเป็นขาขึ้นต่อเนื่อง
ASEFA บวกกว่า 4% โดย ณ เวลา 10.42 น. ราคาอยู่ที่ 5.75 บ. บวก 0.25 บ. หรือ 4.55% สูงสุดที่ 5.80 บ. ต่ำสุดที่ 5.50 บ. มูลค่าซื้อขายที่ 159.80 ลบ. ด้านบล.เคจีไอ (ประเทศไทย) แนะ “เก็งกำไร” ในกรอบแนวรับ 5.6 บ. แนวต้าน 6.1 บ. มองแนวโน้มผลการดำเนินงานเป็นขาขึ้นต่อเนื่อง 1-2 ปี
25 พ.ย. 2558

ผู้สื่อข่าวรายงานว่า ราคาหุ้นบริษัท อาซีฟา จำกัด (มหาชน) หรือ ASEFA ณ เวลา 10.42น. ราคาอยู่ที่ 5.75 บาท บวก 0.25 บาท หรือ 4.55% สูงสุดที่ 5.80 บาท ต่ำสุดที่ 5.50 บาท มูลค่าซื้อขายที่ 159.80 ล้านบาท ขณะที่ดัชนีตลาดหุ้นไทยโดยรวมบวก 0.02%

บล.เคจีไอ (ประเทศไทย) ระบุในบทวิเคราะห์ (25 พ.ย.) ให้เป้าพื้นฐาน 5.8 บาท ซึ่งหากวันนี้ราคาหุ้นกลับยืนเหนือ 5.6 บาทได้ แนะนำ “เก็งกำไร” ในกรอบแนวรับ 5.6 บาท แนวต้าน 6.1 บาท
ขณะที่ในเชิงพื้นฐานยังคงประเมินแนวโน้มผลการดำเนินงานเป็นขาขึ้นต่อเนื่องอีก 1 – 2 ปี เป็นอย่างน้อย จากการลงทุนภาครัฐฯ ที่จะส่งผลบวกต่อความต้องการระบบไฟฟ้า อาทิ สุวรรณภูมิเฟส 2, รถไฟฟ้า, งานขยายสายส่งไฟฟ้าทั่วประเทศ, งานนำสายไฟฟ้าลงใต้ดิน, รวมถึงงานโรงไฟฟ้าพลังงานทดแทนต่างๆ (ASEFA มีส่วนแบ่งการตลาดราว 30-50%) ทั้งนี้ Consensus มีโอกาสปรับประมาณการฯขึ้น หลัง Opportunity day วันที่ 26 พ.ย.58
 
ด้านเทคนิค บล.ทรีนีตี้ ระบุในบทวิเคราะห์ (25 พ.ย.) ASEFA ราคาอยู่ในช่วงลุ้นการไปต่อจาก Support of EMA (200) with volume surge อยู่ ดังนั้นหากไม่หลุดแนวรับที่ 5.2 ลงมาให้ STOPLOSS ก็จะค่อยๆ เด้งกลับขึ้นมา test แนวต้านในลำดับถัดไป (R) ที่ 6 ได้โดยมีด่านสั้นๆ (r) ที่ 5.8+/-  ก่อน
 